1. ΝΟΜΟΣ 2284 της 23/26 Ιουν.1920 Περί ατελούς εισαγωγής μηχανημάτων δι’ ανέλκυσιν πλοίων. Άρθρον μόνον.-Επιτρέπεται εις τον Υπουργόν των Οικονομικών, μετά σύμφωνον γνώμην της επιτροπής των τελωνειακών αμφισβητήσεων, ν’ απαλλάσση του εισαγωγικού τέλους τα από της 1 Ιαν.1915 εισαχθέντα ή εισαχθησόμενα μηχανήματα και υλικά τα χρησιμεύοντα δια την ανέλκυσιν των εις τας Ελληνικάς θαλάσσας ναυαγούντων πλοίων ανηκόντων εις Έλληνας υπηκόους. (Ακολουθεί μεταβατική διάταξις). Ο ανωτέρω νόμος δέον να θεωρηθή καταργηθείς δια του άρθρ.3 Α.Ν.896/1937 (ανωτ. σελ.419). 